es en gl gl gl gl eo en en gl eo ur ja gl gl ast gl gl gl gl gl it gl gl gl gl sv gl gl gl gl gl gl gl gl gl gl gl en gl gl pt gl es gl gl gl gl gl gl fi eo gl gl es gl gl gl gl gl gl gl gl gl gl gl gl gl gl gl gl gl es es ur ja gl it sv gl gl gl gl
VISOR DA TOPONIMIA DE VALLADARES | Centro Veciñal e Cultural de Valladares
Skip to content Skip to navigation
VISOR DA TOPONIMIA DE VALLADARES
Xa se poden localizar nun mapa en internet os nomes dos lugares (Toponimia e microtoponimia) da  parroquia de Valladares
Só hai que facer un clic  no menú da dereita onde pon Toponimia de Valladares e aparecerá un mapa interactivo no que pasando o punteiro por riba dos lugares aparecerá o seu topónimo.
Tamén  se poderá atopar facendo unha procura grazas ao buscador incorporado na mesma páxina na parte superior dereita
O proxecto xurdiu do problema que existe na localización de predios como produto do abandono progresivo da agricultura.
Moitos herdeiros das leiras, especialmente as situadas nas superficies forestais, descoñecen a localización ou os límites exactos das mesmas, e incluso se existen copropietarios, de aí a importancia deste traballo. Houbo unha reunión cos veciños para explicarlles o proxecto e solicitar a súa colaboración.
O equipo conformado pola enxeñeira de montes Laura Benedicto Martínez, o historiador Diego Monroy Iglesias e a administrativa Amparo Otero Alonso. Fixeron un traballo en dúas vertentes. Por unha banda, investigando en todos os arquivos históricos, especialmente en temas de cartografía; e pola outra, falando cos veciños que teñen traballado nas leiras para saber como lles chamaban eles aos distintos sitios.
Utilizando desde o primeiro catastro, o ordenado realizar polo Marqués de Ensenada, de mediados do século XVIII, ata os medios máis modernos, coma os sistemas Sigpac.
Localizaronse e documentaronse máis de cincocentos topónimos, pero seguen saíndo continuamente. Na cartografía non se debuxan os perímetros das zonas e non é doada a localización exacta ao que se engade a constante aparición de topónimos sobrepostos, é dicir, que aluden a un mesmo lugar. A microtoponimia galega vese incrementada continuamente en todo o territorio debido á división das leiras tras as herdanzas.
O inxente traballo que se expuxo non se concluíu nos seis meses estipulados inicialmente, pero os integrantes do equipo pretenden que o traballo quede encamiñado para posteriores acometidas.
Os resultados toponímicos do proxecto quedan expostos en internet a través desta páxina web do Centro Veciñal e Cultural de Valladares, que ten unha ligazón con Google Earth para mostrar unha perspectiva aérea de cada lugar desta extensa parroquia.
Levouse a cabo grazas á colaboración entre o Centro Veciñal e Cultural de Valladares e a Comunidade de Montes en Man Común de Valladares coa subvención do Concello de Vigo no seu Programa de Emprego Municipal
Catalogo biblioteca en Internet
Centro Veciñal e Cultural de Valladares - Copyright © 2014